ফায়ার সার্ভিস ও স্থানীয় সূত্রে জানা যায় সকাল ৭ টার সময় উপজেলার পন্থিছিলা মাজার এর সামনে নিয়ন্ত্রণ হারিয়ে চয়েস পরিবহন সামনে থাকা চট্টগ্রামমুখী কাভার্ডভ্যানকে ধাক্কা দেয়। এসময় একই মুখী কাভার্ডভ্যানের সামনে থাকা গাড়িটি সেইফলাইনও ধাক্কা খেয়ে মহাসড়কের পাশে গিয়ে উল্টে যায়। এসময় সেইফ লাইনে থাকা মোঃ হেলাল উদ্দীন (২৬), মোঃ এমরান হোসেন (২৭), নূর উদ্দীন (৩০) ও আজিম উদ্দীন (৪৮) সহ আরো ৩ জন আহত হয়। আহতদের উদ্ধার করে সীতাকুণ্ড স্বাস্থ্য কমপ্লেক্সে প্রেরণ করে ফায়ার সার্ভিস। অন্যদিকে উপজেলার দোয়াজীপাড়া রাস্তার মাথা ওয়াবদা গেইট এলাকায় চট্টগ্রামমুখী সেইফলাইন একটি অটোরিক্সাকে পেছন থেকে ধাক্কা দিলে সুফিয়া বেগম (৫৫) নামে এক নারী আহত হয়। স্থানীয়রা তাকে উদ্ধার করে প্রথমে সীতাকুণ্ড স্বাস্থ্য কমপ্লেক্সে পরে চমেক হাসপাতালে প্রেরণ করা হয়। সীতাকুণ্ড ফায়ার সার্ভিসের অফিসার ইনচার্জ ওয়াসি আজাদ জানান, আমরা ঘটনাস্থলে উপস্থিত হয়ে ৪ জনকে পেয়েছি। তবে স্থানীয়রা জানান আরো কয়েকজন অন্যান্য চিকিৎসা কেন্দ্রে চলে গেছে। আহতদের উদ্ধার করে সীতাকুণ্ড স্বাস্থ্য কমপ্লেক্সে প্রেরণ করি।